UDHËZIM
Nr. 328, datë 20.1.2017

MBI RREGULLAT E HOLLËSISHME PËR LISTËN E TË DHËNAVE QË MBAHEN NË REGJISTRIN ELEKTRONIK KOMBËTAR TË TRANSPORTIT RRUGOR, SI DHE MODALITETET E MBAJTJES SË TIJ

Në zbatim të nenit 102, pika 4, të Kushtetutës së Republikës së Shqipërisë, nenit 77/1, të ligjit nr. 8308, datë 18.3.1998, “Për transportet rrugore”, të ndryshuar, kapitullit IV të VKM-së nr. 325, datë 19.3.2008, “Për miratimin e rregullave për pranimin në veprimtarinë e operatorit të transportit rrugor të mallrave dhe të udhëtarëve, si dhe për njohjen e dokumenteve zyrtare, të caktuara për këta operatorë”, të ndryshuar, ministri i Transportit dhe Infrastrukturës

UDHËZON:

KREU I
DISPOZITA TË PËRGJITHSHME

Neni 1
Qëllimi 

Ky udhëzim ka për qëllim përcaktimin e rregullave të hollësishme për listën e të dhënave që mbahen në regjistrin elektronik kombëtar, si dhe modalitetet e mbajtjes së tij në përputhje me legjislacionin në fuqi.

Neni 2
Zbatimi

Ky udhëzim do të zbatohet për të gjitha subjektet e transportit rrugor të vendosura në Shqipëri, drejtuesit e veprimtarisë së transportit, drejtuesit e mjeteve, licencat dhe dokumentet e nevojshme për ushtrimin e veprimtarisë për këto subjekte.

Neni 3
Përkufizime

“Regjistri Elektronik Kombëtar” (REK) është regjistri ku janë të regjistruar të dhënat për subjektet e transportit rrugor, të licencuara dhe të vendosura në Shqipëri.
“VKM-ja mbi rregullat për pranimin në veprimtarinë e subjektit të transportit rrugor të mallrave dhe të udhëtarëve, si dhe njohja e dokumenteve zyrtare të caktuar për këto subjekte” është VKM-ja nr. 325, datë 19.3.2008, të ndryshuar.
“Udhëzim pёr përcaktimin e kritereve, rregullave dhe dokumentacionit për lëshimin e licencave dhe certifikatave për ushtrimin e veprimtarisë në transportin rrugor të udhëtarëve brenda vendit” është udhëzimi nr. 5627, datë 18.11.2016.

KREU II
LISTA E TË DHËNAVE, MODALITETET, TRAJTIMI DHE MBIKËQYRJA E DOKUMENTACIONIT QË MBAHET NË REGJISTRIN ELEKTRONIK KOMBËTAR DHE SHKËMBIMI I INFORMACIONIT

Neni 4
Lista e të dhënave

1. REK, i cili vendoset në Drejtorinë e Përgjithshme të Shërbimeve të Transportit Rrugor (DPSHTRR), do të përmbajë të dhënat, si më poshtë vijon: 
a) emrin dhe formën juridike të subjektit;
b) adresën e vendosjes së saj; 
c) emrin e drejtuesit të veprimtarisë së transportit, i caktuar në plotësimin e kushteve, për sa i përket reputacionit të mirë dhe kompetencës profesionale dhe emrat e ortakëve të subjektit;
ç) llojin e licencës për të tretë ose me qira dhe numrin e llojin e mjeteve, të shoqëruar me certifikatat e operimit dhe certifikatën për llogari të vet; 
d) numrin dhe llojin e shkeljeve në dy vitet e fundit, në mënyrë të veçantë ato të përmendura në pikën 3.1 të kapitullit II, të VKM-së nr. 325, datë 19.3.2008; 
e) emrin e çdo personi të deklaruar të papërshtatshëm në veprimtarinë e transportit të një subjekti në dy vitet e fundit dhe masat rehabilituese nëse ka. 
2. Kërkesat minimale për të dhënat që do të regjistrohen në REK do të vendosen në aneksin 1, të këtij udhëzimi.
3. Për qëllime të shkronjës “e”, DPSHTRR-ja, deri më 31 dhjetor 2018, do të përfshijë në REK vetëm shkeljet më serioze të përcaktuara në aneksin 2, të këtij udhëzimi.

Neni 5
Modalitetet e mbajtjes së dokumentacionit

1. Dokumentacioni do të mbahet, për:
a) subjektet e transportit rrugor të udhëtarëve dhe mallrave, të pajisura me licencë për të tretë ose me qira, shoqëruar me certifikatat përkatëse të mjeteve të vëna në dispozicion për kryerjen e veprimtarisë;
b)	subjektet e transportit rrugor të udhëtarëve dhe mallrave, të pajisura me certifikatë për llogari të vet;
c) drejtuesit e veprimtarisë, të cilët zotërojnë një certifikate të kompetencës profesionale, të përfituar në qendrat e trajnimit, të miratuara nga ministri përgjegjës për transportin dhe/ose të lëshuar nga autoriteti ose organi i autorizuar për këtë qëllim nga shteti anëtar i BE-së. 
2. Të dhënat në lidhje me një subjekt, të cilit i është pezulluar ose i është hequr licenca, do të mbahen në REK për një periudhë 2-vjeçare, nga data e pezullimit ose e heqjes së licencës, dhe më pas do të fshihen menjëherë. 
3. Të dhënat në lidhje me një drejtues veprimtarie në transportin rrugor, që është deklaruar i papërshtatshëm, do të ngelen në REK, për aq kohë sa reputacioni i mirë i këtij personi nuk është rivendosur sipas pikës 4, kapitulli II, të VKM-së nr. 325, datë 19.3.2008. Kur të tilla masa të rehabilitimit ose një masë tjetër, që kanë të njëjtin efekt janë ndërmarrë, të dhënat do të fshihen menjëherë.
4. Të dhënat e hedhura në regjistër, duhet të shoqërohen me arsyet e heqjes së licencës ose deklarimin e papërshtatshmërisë të drejtuesit të veprimtarisë.

5. Të gjitha të dhënat, që mbahen në REK, duhet të përditësohen në vazhdimësi.
6. Autoriteti i licencimit është i detyruar që pas licencimit të çdo subjekti, të dërgojë të gjitha të dhënat për licencimin ose certifikatën për llogari të vet ose ndryshimet që mund të ndodhin më pas, brenda 7 ditëve pune, te mbajtësi i regjistrit elektronik kombëtar, për subjektin e transportit dhe për çdo ndryshim që mund të ndodhë gjatë ushtrimit të veprimtarisë së subjektit. (Neni 14, pika 6, shkronja “c”, të udhëzimit nr. 5627, datë 18.11.2016.)

Neni 6
Trajtimi dhe mbikëqyrja e tё dhёnave personale

1. Të dhënat që përmban REK, trajtohen dhe mbikëqyren vetëm nga personat përgjegjës, të caktuar për këtë qëllim, në përputhje me dispozitat e ligjit nr. 9887, datë 10.03.2008 “Për mbrojtjen e të dhënave personale”.
Përpunimi i të dhënave personale bëhet, veçanërisht, në përputhje me këto masa sigurie:
a) aksesi në të dhënat personale duhet të ushtrohet nga njësia përgjegjëse;
b) çdo veprim i kryer me të dhënat personale duhet të dokumentohet;
c) çdo veprim i kryer për të transmetuar të dhënat personale në organe të tjera, duhet të jetë i dokumentuar dhe i gjurmueshëm;
ç) ndalohet kopjimi, modifikimi, korrigjimi, fshirja dhe çdo veprim tjetër i paautorizuar me të dhënat personale gjatë transmetimit të tyre në sisteme ose gjatë transportimit të dosjeve përkatëse;
d) mosfunksionimi i sistemeve në rastet e përpunimit të të dhënave, duhet të jetë i raportuar dhe të dhënat duhet të ruhen dhe të mos cenohen.
2. Të dhënat përkatëse, të përfshira në REK, janë në përputhje me detyrimet e ligjit nr. 10325, datë 23.9.2010 “Për bazat e të dhënave shtetërore”, duke funksionuar 24 orë në 7 ditët e javës dhe do të jenë të aksesueshme për të gjitha autoritetet kompetente, sipas përcaktimeve në aktet ligjore. 
Neni 7
Shkëmbimi i informacionit

1. Pas licencimit të subjektit transportues, organi që e ka licencuar atë dërgon informacion te mbajtësi i REK-ut dhe çdo ndryshim që mund të ndodhë gjatë ushtrimit të veprimtarisë.
2. Drejtoritë, të cilat mbulojnë transportin dhe qarkullimin rrugor në ministrinë përgjegjëse për transportin dhe DPSHTRR-ja, janë pika kontakti për shkëmbimin e informacionit të nevojshëm me shtetet e tjera, në lidhje me subjektet e transportit rrugor të vendosura në Shqipëri, në zbatim të VKM-së nr. 325, datë 19.3.2008.
3. Në rastin kur një operator transporti rrugor jorezident, që ka kryer shkelje, serioziteti i të cilave çon në heqjen e licencës në zbatim të këtij vendimi, pikat e kontaktit, sipas pikës 2 të këtij neni, do t’u komunikojnë autoriteteve përgjegjëse të shtetit tjetër, të regjistrimit të operatorit të transportit rrugor, të gjithë informacionin që zotërojnë, si edhe për shkeljet dhe masat ndëshkimore që janë marrë ndaj tij, të cilat së bashku do të regjistrohen në përputhje me pikën 1, të nenit 4, të këtij udhëzimi.

KREU III

Neni 8
DISPOZITA TRANSITORE DHE TË FUNDIT

Ngarkohet Drejtoria e Përgjithshme e Shërbimeve të Transportit Rrugor për zbatimin e këtij udhëzimi.
Ky udhëzim hyn në fuqi me botimin në Fletoren Zyrtare.

MINISTRI I TRANSPORTIT DHE INFRASTRUKTURËS
Sokol Dervishaj

	Fletorja Zyrtare

ANEKSI 1
	
KATEGORIA E TË DHËNAVE
	
TË DHËNAT E SUBJEKTIT
	
PËRSHKRIM I MËTEJSHËM I FUSHËS
SË TË DHËNAVE
	
GJATËSIA

	Subjekti i transportit
	Emri 
	Fushë pa tekst alfa-numerike 
	1 - 100

	
	Forma ligjore
	Fushë pa tekst alfa-numerike
	1 - 50

	Adresa
	Adresa
	Fushë pa tekst alfa-numerike
	1 - 150

	
	Kodi postal
	Fushë pa tekst alfa-numerike
	1 - 10

	
	Qyteti
	Fushë pa tekst alfa-numerike
	1 - 50

	
	Kodi i vendit
	Zgjedhur nga dy shkronja Kodi ISO 3166 – 1 alfa 2
	2

	Licenca
	Tipi
	Deklarata e: 
- “Licencë për transport ndërkombëtar udhëtarësh” 
- “Licencë për transport udhëtarësh brenda vendit”
ose:
- “Licencë për transportin ndërkombëtar të mallrave”
- “Licencë për transportin e mallrave brenda vendit”
	
1 – 50

	
	Numri i serisë së licencës 
	Fushë pa tekst alfa-numerike
	1 - 20

	
	Data e fillimit të licencës 
	Hyrja e të dhënave numerike në ISO 8601 format (YYYY - MM-DD)
	10

	
	Data e skadimit të licencës 
	Hyrja e të dhënave numerike në ISO 8601 format (YYYY – MM - DD)
	10

	
	Numri i automjeteve të mbuluara
	Fushë pa tekst - numerike
	1 - 4

	
	Numrin i automjeteve të regjistruara (*)
	Fushë pa tekst alfa-numerike
	1 - 15

	
	Statusi i licencës
	Deklarata e:
- “Aktive” 
- “Skualifikuar”
- “Tërhequr” 
- “Skaduar”
- “Humbur/vjedhur” 
- “Anuluar”
- “Kthyer”
	1 - 20

	
	Data e tërheqjes së licencës 
	Hyrja e të dhënave numerike në ISO 8601 format (YYYY - MM - DD)
	10

	
	Data e pezullimit të licencës 
	Hyrja e të dhënave numerike në ISO 8601 format (YYYY – MM - DD)
	10

	
	Data e skadimit të pezullimit të licencës 
	Hyrja e të dhënave numerike në ISO 8601 format (YYYY – MM - DD)
	10

	
	Arsyeja për pezullimin apo tërheqjen e licencës 
	Deklarata e: 
- “Nuk ka ndërmarrje efektive dhe të qëndrueshme” 
- “Nuk ka gjendje të përshtatshme financiare”
- “Nuk ka kompetenca të nevojshme profesionale”
- “Jo reputacion të mire” 
- “Të tjera”
	1 - 100

	
	Numri i serisë i kopjes së vërtetë të licencës të siguruar 
	 Fushë pa tekst alfa-numerike
	1 - 20

	
	Data e tërheqjes së kopjes së vërtetë të siguruar 
	Hyrja e të dhënave numerike në ISO 8601 format (YYYY- MM-DD)
	10

	
	Data e skadimit të tërheqjes së kopjes së siguruar
	Hyrja e të dhënave numerike në ISO 8601 format (YYYY- MM-DD)
	10

	Përfaqësuesi ligjor i ndërmarrjes (kur është e nevojshme) (**)
	Emri
	Fushë pa tekst alfa-numerike
	1 - 100

	
	Mbiemri
	Fushë pa tekst alfa-numerike
	1 - 100

	
	Datëlindja
	Hyrja e të dhënave numerike në ISO 8601 format (YYYY- MM-DD)
	10

	
	Vendlindja
	Tekst i lirë alfa
	1-50

	Drejtuesi i veprimtarisë
	Emri
	Fushë pa tekst alfa-numerike
	1 - 100

	
	Mbiemri
	Fushë pa tekst alfa-numerike
	1 - 100

	
	Datëlindja
	Hyrja e të dhënave numerike në ISO 8601 format (YYYY- MM-DD)
	10

	
	Vendlindja
	Tekst i lirë alfa
	1-50

	
	Numri i certifikatës së kompetencës profesionale
	Fushë pa tekst alfa-numerike
	1-20

	
	Data e lëshimit të certifikatës së kompetencës profesionale
	Hyrja e të dhënave numerike në ISO 8601 format (YYYY- MM-DD)
	10

	
	Vendi i lëshimit të certifikatës së kompetencës profesionale
	Zgjedhur nga dy shkronja Kodi ISO 3166 – 1 alfa 2
	2

	Shkeljet serioze
	Kategoria 
	Fushe alfa-numerike duke përdorur vlerat e koduara
	

	
	Tipi
	Fushe alfa-numerike duke përdorur vlerat e koduara
	

	
	Data e shkeljes
	Hyrja e të dhënave numerike në ISO 8601 format (YYYY – MM - DD)
	10

	
	Data kur është zbuluar shkelja e bërë
	Hyrja e të dhënave numerike në ISO 8601 format (YYYY – MM - DD)
	10

	
	Shteti anëtar ku është konstatuar shkelja
	Zgjedhur nga dy shkronja Kodi ISO 3166 – 1 alfa 2
	2

	
	Arsyeja pse humbja e reputacion të mirë është një përgjigje disproporcionale
	Fushë pa tekst alfa-numerike
	1-500

	Person i papërshtatshëm
	Emri
	Fushë pa tekst alfa-numerike
	1-100

	
	Mbiemri
	Fushë pa tekst alfa-numerike
	1-100

	
	Datëlindja
	Hyrja e të dhënave numerike në ISO 8601 format (YYYY- MM - DD)
	10

	
	Vendlindja
	Tekst i lirë alfa
	1-50

	
	Numri i certifikatës së kompetencës profesionale
	Fushë pa tekst alfa-numerike
	1-20

	
	Data e lëshimit të certifikatës së kompetencës profesionale
	Hyrja e të dhënave numerike në ISO 8601 format (YYYY- MM - DD)
	10

	
	Vendi i lëshimit të certifikatës së kompetencës profesionale
	Zgjedhur nga dy shkronja Kodi ISO 3166 – 1 alfa 2
	2

	
	Arsyeja e deklarimit të paaftësisë
	Deklarata e ose:
- “Shkelja e rregullave kombëtare”
- “Shkelja e rregullave të Komunitetit”
	1-100

	
	Masa aktuale rehabilitimi
	Deklarata e ose:
- “Trajnimi përsëritur”
- “Trajnimi shtesë”
- “Rilicencimi”
- “Kushte të tjera për licencë”
- “Të tjera”
	1-100

	
	Data e fillimit të deklarimit të papërshtatshëm
	Hyrja e të dhënave numerike në ISO 8601 format (YYYY - MM - DD)
	10

	
	Data e fundit të deklarimit të papërshtatshëm
	Hyrja e të dhënave numerike në ISO 8601 format (YYYY - MM - DD)
	10



(*) Kjo nuk është e detyrueshme për të regjistruar të dhënat në lidhje me numrat e regjistrimit të automjeteve.
(* *) Shih nenin 16 (2), (c), regjistri elektronik kombëtar, të Rregullores (KE) nr. 1071/2009.
(* * *) Nuk ka të dhëna personale të ndryshme nga të dhënat e nevojshme në lidhje me drejtuesin e veprimtarisë, që do të përfshihet në këtë fushë.

ANEKSI 2
SHKELJET MЁ SERIOZE 
për qëllimet e pikës 2, të nenit 4 

1.	Në lidhje me kohën e drejtimit dhe periudhës së pushimit të drejtuesit të mjetit:
a) tejkalon maksimum 6 ditë pune ose prej një marzh 25% ose më shumë;
b) tejkalon, gjatë periudhës ditore të punës, maksimumin e limitit të kohës ditore të drejtimit prej një marzhi 50% ose më shumë pa marrë një pushim/ndërprerje ose pa një periudhë pushimi pandërprerë të paktën 4,5 orë;
c) nuk ka një tahograf dhe/ose kufizuesin e shpejtësisë, ose duke përdorur një pajisje të modifikuar e aftë të ndryshojë/të ndërhyjë në regjistrimet e pajisjes regjistruese dhe/ose kufizuesin e shpejtësisë ose fletën e regjistrimit të falsifikuara ose të dhëna të ngarkuara/transferuar nga tahografi dhe/ose kartës së drejtuesit të mjetit.
2.	Në lidhje me dokumentet e udhëtimit:
a) drejton mjetin pa pasur një certifikatë të vlefshme të kontrollit teknik dhe /ose me një defekt serioz, ndër të tjera sistemin e frenimit, sistemin e drejtimit, gomat etj., që mund të krijojnë një rrezik të menjëhershëm për sigurinë rrugore; 
b) transporton mallra që janë të ndaluara për transport ose transporton mallra të tilla në mënyrë të ndaluar ose të paaprovuar ose pa identifikuar ato në mjet, duke rrezikuar jetën e udhëtarëve ose mjedisin;
c) 	transporton udhëtarë pa pasur leje drejtimi të vlefshme ose transporti kryhet nga një subjekt transporti pa pasur një licencë/certifikatë/ autorizim të vlefshëm;
d)	drejton mjetin me një dokument të drejtuesit të mjetit të falsifikuar, ose me një dokument të një drejtuesi, i cili nuk është mbajtësi i saj, ose që ka qenë mbajtur mbi bazën e një deklarimi fals dhe/ose dokument të imituar;
e) transporton mallra që kalojnë maksimumin e peshës së lejuar me ngarkesë deri në 20% ose më shumë për mjetet pesha e lejuar me ngarkesën e të cilëve kalon 12 tonët dhe 25% ose më shumë për mjetet pesha e lejuar me ngarkesën e të cilëve nuk kalon 12 tonë.

